CELEX: 32015R0108
Language: lt
Date: 2015-01-26 00:00:00
Title: 2015 m. sausio 26 d. Tarybos įgyvendinimo reglamentas (ES) 2015/108, kuriuo įgyvendinamas Reglamentas (ES) Nr. 36/2012 dėl ribojamųjų priemonių, atsižvelgiant į padėtį Sirijoje

27.1.2015   
            
            
               LT
            
            
               Europos Sąjungos oficialusis leidinys
            
            
               L 20/2
            
         TARYBOS ĮGYVENDINIMO REGLAMENTAS (ES) 2015/108
   2015 m. sausio 26 d.
   kuriuo įgyvendinamas Reglamentas (ES) Nr. 36/2012 dėl ribojamųjų priemonių, atsižvelgiant į padėtį Sirijoje
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. sausio 18 d. Tarybos reglamentą (ES) Nr. 36/2012 dėl ribojamųjų priemonių, atsižvelgiant į padėtį Sirijoje, kuriuo panaikinamas Reglamentas (ES) Nr. 442/2011 (1), ypač į jo 32 straipsnio 1 dalį,
   kadangi:
   
               (1)
            
            
               2012 m. sausio 18 d. Taryba priėmė Reglamentą (ES) Nr. 36/2012;
            
         
               (2)
            
            
               2014 m. lapkričio 13 d. sprendimais bylose T-653/11, T-654/11 ir T-43/12 Europos Sąjungos Bendrasis Teismas panaikino Tarybos sprendimą įtraukti Aiman Jaber, Khaled Kaddour, Mohammed Hamcho ir Hamcho International į Reglamento (ES) Nr. 36/2012 II priede pateiktą asmenų ir subjektų, kuriems taikomos ribojamosios priemonės, sąrašą;
            
         
               (3)
            
            
               Aiman Jaber, Khaled Kaddour, Mohammed Hamcho ir Hamcho International turėtų būti vėl įtraukti į asmenų ir subjektų, kuriems taikomos ribojamosios priemonės, sąrašą remiantis naujais motyvų pareiškimais;
            
         
               (4)
            
            
               todėl Reglamentas (ES) Nr. 36/2012 turėtų būti atitinkamai iš dalies pakeistas,
            
         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 36/2012 II priedas iš dalies keičiamas taip, kaip išdėstyta šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. sausio 26 d.
      
         
            Tarybos vardu
         
         
            Pirmininkas
         
         E. RINKĒVIČS
      
   
   
      (1)  OL L 16, 2012 1 19, p. 1.
   
      PRIEDAS
      Toliau išvardyti asmenys ir subjektas įtraukiami į Reglamento (ES) Nr. 36/2012 II priede pateiktą asmenų ir subjektų sąrašą.
      I.   14 STRAIPSNYJE IR 15 STRAIPSNIO 1 DALIES a PUNKTE NURODYTŲ FIZINIŲ IR JURIDINIŲ ASMENŲ, SUBJEKTŲ AR ORGANIZACIJŲ SĄRAŠAS
      
      A.   ASMENYS
      
                   
               
               
                  Vardas, pavardė
               
               
                  Identifikavimo informacija
               
               
                  Priežastys
               
               
                  Įtraukimo į sąrašą data
               
            
                  18.
               
               Mohammed (
                     ) Hamcho (
                     )
               
                  Gimęs 1966 m. gegužės 20 d.
                  Paso Nr. 002954347
               
               
                  Žinomas Sirijos verslininkas, Hamcho International savininkas, pagrindiniams Sirijos režimo asmenims, įskaitant Prezidentą Bashar al-Assad ir Maher al-Assad artimas asmuo.
                  Ekonomikos ministro Khodr Orfali paskyrimu nuo 2014 m. kovo mėn. užima Dvišalių verslo tarybų pirmininko, atsakingo už Kiniją, pareigas.
                  Mohammed Hamcho gauna naudos iš Sirijos režimo bei teikia jam paramą ir yra siejamas su asmenimis, kurie gauna naudos iš režimo bei jį remia.
               
               
                  2015 1 27
               
            
                  28.
               
               Khalid (
                     ) (dar žinomas kaip Khaled) Qaddur (
                     ) (dar žinomas kaip Qadour, Qaddour, Kaddour)
               
                   
               
               
                  Žinomas Sirijos verslininkas, vienam iš pagrindinių Sirijos režimo asmenų Maher al-Assad artimas asmuo.
                  Khalid Qaddur gauna naudos iš Sirijos režimo bei teikia jam paramą ir yra siejamas su asmeniu, kuris gauna naudos iš režimo bei jį remia.
               
               
                  2015 1 27
               
            
                  33.
               
               Ayman (
                     ) Jabir (
                     ) (dar žinomas kaip Aiman Jaber)
               
                  Gimęs Latakijoje
               
               
                  Žinomas Sirijos verslininkas, pagrindiniams Sirijos režimo asmenims, pavyzdžiui, Maher al-Assad ir Rami Makhlouf, artimas asmuo.
                  Jis taip pat teikė paramą režimui sudarydamas palankesnes sąlygas į Siriją importuoti naftą iš Overseas Petroleum Trading per savo bendrovę El Jazireh.
                  Ayman Jabir gauna naudos iš režimo bei teikia jam paramą ir yra siejamas su asmenimis, kurie gauna naudos iš režimo bei jį remia.
               
               
                  2015 1 27
               
            B.   SUBJEKTAI
      
                   
               
               
                  Pavadinimas
               
               
                  Identifikavimo informacija
               
               
                  Priežastys
               
               
                  Įtraukimo į sąrašą data
               
            
                  3.
               
               
                  Hamcho International
                  (dar žinoma kaip Hamsho International Group)
               
               
                  
                              Baghdad Street,
                           
                        
                              PO Box 8254
                           
                        
                              Damascus
                           
                        
                              Tel. 963 112316675
                           
                        
                              Faks.: 963 112318875
                           
                        
                              Svetainė: www.hamshointl.com
                           
                        
                              El. paštas: info@hamshointl.com ir hamshogroup@yahoo.com
                           
                        
               
                  
                     Hamcho International yra didelė Sirijos kontroliuojančioji bendrovė, nuosavybės teise priklausanti Mohammed Hamcho.
                  
                     Hamcho International gauna naudos iš režimo bei teikia jam paramą ir yra siejama su asmeniu, kuris gauna naudos iš režimo bei jį remia.
               
               
                  2015 1 27